Die drie-maand oue verwelkomingsbrief – Tief 'Speech'
Goeiedag Bokke of kom ons sê dit in Japanees “Kon’nichwa Bokke”
Voor ek met my gelukwensings vorendag kom wil ek eers net vir julle ŉ basiese verwelkoming gee. Ek het darem ŉ paar maniere (hopelik).
Hoe voel dit om terug in die land te wees na agt weke in The Land of the Rising Sun? Het julle die trippie geniet? Lekker getoer? Ek hoop party van julle was darem Disneyland toe. Vertel my hoe lyk Tokio en hoe proe Kobe-vleis!
Siende dat julle nou terug is, voel ek dis my plig om julle in te lig wat alles hier aan gegaan het toe julle weg was.
Eskom het weer met sy streke begin
Musi Maimane het uit die DA bedank en tannie Helen het haar ‘comeback’ gemaak
Die Zondo-komissie gaan nog aan
Die Vaalrivier is nie meer wat hy was nie
Die land sukkel met ŉ knellende droogte
Faf, Willie en oom Rassie het die land aan die praat gehad met hul vreemde besluite
Dit gaan rof in Pretoria-Noord
Daar is ŉ All Black-ondersteuner genaamd Johan vir wie almal haat
Nou is julle opgevang.
Manne, welkom terug in die land van biltong en Castle Lager. Ek hoop julle is bly om terug te wees. Ek weet party van julle verkas weer binnekort om ŉ oorsese kontrak op te neem of om vir die Barbarians te speel. Voorlopig, geniet die tyd wat voorlê. Ek hoor julle gaan op bietjie van ŉ roadshow.
Lyk my julle reis so met die N3 af Durban toe en dan met die kuslangs Moederstad toe. Ek verstaan die Rose- en Diamantstad is nie so te vinde daarvoor nie. O wel, mens kan nie alles kry wat jy wil hê nie.
Ek hoop julle sien as julle bietjie die land vol toer hoe baie hoop het julle terug gebring. Hierdie oorwinning het meer vir ons land beteken as in ’95.
Hierdie oorwinning het my die volgende laat besef:
Julle het gewys transformasie in rugby werk (maak nie saak wat die doemprofete daaroor te sê het nie)
Dit maak nie saak wie jy is of waar jy vandaan kom kom nie, almal is vir sukses beskore
Julle het gewys dat oorsese Bokke baie waarde bring en dat hulle altyd toegelaat word om gekies te word, maak nie saak waar hulle gebaseer is nie
Julle het gewys al wen jy die Rugbykampioenskap of jy verloor een groepwedstryd jy nog steeds kan die wêreldbeker
Jy hoef nie na ŉ bekende rugbyskool soos Grey Kollege of Paul Roos Gimnasium toe gaan om ŉ suksesvolle Springbok te wees nie: Lukhanyo Am (De Vos Malan); Makazole Mapimpi (Jim Mvabasa Secondary); Franco Mostert (Hoёrskool Brits).
Die skop-taktiek werk
Ons is een van die grootste en mees passievolste rugbynasies op aarde
Julle het vir ons, julle mede-landsburgers gewys as ons net ons geskille kantlyn toe skop en saam kan werk ons ŉ uiters verenigde nasie gaan wees.
Daar het ook uitsonderlike dinge gebeur in Japan
Frans Steyn wat sy tweede wêreldbeker-wennersmedalje
Faf, die prins en sy unieke onderbroek
Thomas du Toit en Damian Willemse was oorspronklik nooit gekies nie, maar a.g.v beserings is hulle opgeroep
Siya Kolisi se pa wat vir die eerste keer oorsee reis en dit nog vir ŉ finaal waar sy seun die eerste kaptein van kleur is wat die beker verower
Japan klop vir Ierland en Skotland en kwalifiseer vir die kwart-eindstryd
Urugauy wat vir Fidji klop en Engeland wat vir die All Blacks uitskakel in die een semi-finaal
Schalk Brits wat vir die baljoggie buig
Hoe respekvol ons behandel is en hoe ons geondersteund was
Rassie Erasmus het binne 18 maande ons vanaf ŉspan 0 tot ŉ span 1 000 gemaak
Pieter-Steph du Toit wat benoem is as Speler van die Jaar en Rassie die Afrigter van die Jaar
Die tifoon, Hagibis wat sy opwagting gemaak het en groot skade aangerig is. Party wedstryde moes afgelas word
Rugby se gewildheid in die Ooste het gegroei
Die wêreld leer ken van Japan
Tendai “Beast” Mtawaira en Francois Louis wat jul loopbaan op ŉ hoogtepunt afsluit
Spelers wat vir klein unies begin speel het wen die Web Ellis-trofee: Willie le Roux (Boland & Griekwas); Vincent Kock (Pumas); Faf de Klerk (Pumas); Lukhanyo Am (Valke & Grens); Makazole Mapimpi (Grens)
Daar is seker baie ander punte wat ek kan noem, maar dit gaan tyd vat.
Dankie vir die oorwinning. Dankie dat julle elke wedstryd bly veg het. Dankie dat julle sterk gestaan het in die moeilike tye. Dankie dat julle ons iets gee om oor te glimlag. Dankie dat ons trots is op ons land. Dankie dat julle gehelp het met die unifikasie en versoening.
Julle is uitnemende ambassadeurs vir Suid-Afrika en julle het vir die wêreld vertel wie ons is. Dankie vir die ‘memories’.
Sayonora (Tot siens)
ratelgedagtes February 11, 2020 japan, rugby world cup, springboks, welcome letter, world cup 2019
Previous Previous post: Die Jakaranda-lewe
Next Next post: Lekker by die dam